ร้านนี้มาทานหลายครั้ง เรื่องรอนานเป็นปกติ แต่วันนี้ทำการบ้านมาก่อนทาน  ลองอ่าน review พวกเรามาก่อนแล้วลองเมนูใหม่ดู  พบเลย ของอร่อยที่ยังไม่ได้ลอง
วันนี้สั่ง ปลาเนื้ออ่อนผัดพริก, หมูสับบ๊วย, กระหล่ำปลีผัดน้ำปลา และแน่นอนเมนูนี้ขาดไม่ได้ต้มยำกุ้งน้ำใส  2 เมนูแรกไม่เคยทาน บอกเลยว่า ปลาเนื้ออ่อนผัดพริกอร่อยใช้ได้ หน้าตาเหมือนเผ็ดมากแต่ไม่ค่อยเผ็ด อยากให้ลองใช้ได้เลย เป็นปลาเนื้ออ่ปนทอดกรอบผัดมากับพริกและกระเทียมทอดมันมีรสชาตินะแต่น่าจะมาจากเครื่องเทศ พริกที่มาเต็มจานตอนแรกนึกว่าเผ็ด เอาเข้าจริง ตักมากินกับปลาแล้วยังไม่เผ็ดเลย ส่วนเมนูหมูสับบ๊วย มันคือต้มจืดหมูสับและมีบ๊วยต้มมาด้วย เมนูนี้ก็พอได้  คงเหมาะกับเด็กและคนไม่ทานเผ็ดมากกว่า ส่วนอีก 2 เมนูที่เหลือ กะหล่ำปลีผัดน้ำปลากับต้มยำกุ้งน้ำใส อันนี้อร่อยอยู่แล้วไม่ต้องบอก